CELEX: 32012D0790
Language: hu
Date: 2012-12-14 00:00:00
Title: 2012/790/EU: A Bizottság végrehajtási határozata ( 2012. december 14. ) a 2009/470/EK tanácsi határozat alkalmazásában a 2012. január 1-jétől 2012. december 31-ig tartó időszakra vonatkozóan a maradékanyag-vizsgálatokkal foglalkozó uniós referencialaboratóriumoknak nyújtott uniós pénzügyi támogatásról (az értesítés a C(2012) 9286. számú dokumentummal történt)

18.12.2012   
            
            
               HU
            
            
               Az Európai Unió Hivatalos Lapja
            
            
               L 348/28
            
         A BIZOTTSÁG VÉGREHAJTÁSI HATÁROZATA
   (2012. december 14.)
   a 2009/470/EK tanácsi határozat alkalmazásában a 2012. január 1-jétől2012. december 31-ig tartó időszakra vonatkozóan a maradékanyag-vizsgálatokkal foglalkozó uniós referencialaboratóriumoknak nyújtott uniós pénzügyi támogatásról
   (az értesítés a C(2012) 9286. számú dokumentummal történt)
   (Csak a holland nyelvű szöveg hiteles)
   (2012/790/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az állat-egészségügyi kiadásokról szóló, 2009. május 25-i 2009/470/EK tanácsi határozatra (1) és különösen annak 31. cikke (1) és (2) bekezdésére,
   tekintettel a takarmány- és élelmiszerjog, valamint az állat-egészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzésekről szóló, 2004. április 29-i 882/2004/EK európai parlamenti és tanácsi rendeletre (2) és különösen annak 32. cikke (7) bekezdésére,
   mivel:
   
               (1)
            
            
               A 2009/470/EK határozat 31. cikkének megfelelően az európai uniós referencialaboratóriumoknak uniós pénzügyi támogatás nyújtható.
            
         
               (2)
            
            
               Az 1605/2002/EK, Euratom rendelet (3) 75. cikke, valamint a 2342/2002/EK, Euratom rendelet (4) 90. cikkének (1) bekezdése értelmében az intézmény vagy az intézmény által ráruházott hatáskörökkel rendelkező hatóságok által elfogadott, a kiadásokkal járó tevékenységek lényeges elemeit meghatározó finanszírozási határozatnak meg kell előznie az uniós költségvetésből fedezett kiadásokra vállalt kötelezettséget.
            
         
               (3)
            
            
               A 2009/470/EK tanácsi határozat alkalmazásában a takarmányokkal, az élelmiszerekkel és az állat-egészségügyi ágazattal foglalkozó uniós referencialaboratóriumoknak nyújtott uniós pénzügyi támogatásról szóló, 2011. szeptember 12-i 926/2011/EU bizottsági végrehajtási rendelet (5) úgy rendelkezik, hogy uniós pénzügyi támogatás akkor nyújtandó, ha a jóváhagyott munkaprogramokat eredményesen végrehajtják, és a kedvezményezettek meghatározott határidőn belül benyújtják a szükséges információkat.
            
         
               (4)
            
            
               A 882/2004/EK európai parlamenti és tanácsi rendelet VII. mellékletének az uniós referencialaboratóriumok jegyzéke tekintetében történő módosításáról szóló, 2012. június 27-i 563/2012/EU bizottsági rendelet (6)2012. január 1-jétől visszamenőleges hatállyal kijelöli a wageningeni (Hollandia) Élelmiszerbiztonsági Intézetet (RIKILT) maradékanyag-vizsgálatokkal foglalkozó uniós referencialaboratóriumnak.
            
         
               (5)
            
            
               Pályázata részeként a RIKILT 2011 szeptemberében ideiglenes munkaprogramot nyújtott be a 2012-es évre vonatkozóan. Kiválasztását követően a RIKILT a kapcsolódó költségvetési becslésekkel együtt benyújtotta aktualizált munkaprogramját. A Bizottság értékelte és elfogadta az európai uniós referencialaboratóriumok által a 2012. évre benyújtott aktualizált munkaprogramot és az ezekhez kapcsolódó költségvetési irányszámokat.
            
         
               (6)
            
            
               A munkaprogram végrehajtása 2012. január 1-jével kezdődött meg és azóta is folyamatban van. 2012. január 1-jétől kezdődően van szükség tehát a finanszírozásra.
            
         
               (7)
            
            
               Ez a határozat finanszírozási határozatnak minősül, mivel a végrehajtási szabályok 90. cikkének (2) és (3) bekezdése értelmében a 2012-es munkaterv megfelelően részletes keretet biztosít.
            
         
               (8)
            
            
               Ennek megfelelően az európai uniós referencialaboratóriumokat uniós pénzügyi támogatás illeti meg a 882/2004/EK rendelet 32. cikkében előírt funkciók és feladatok ellátására irányuló tevékenységük társfinanszírozása céljából. Az uniós pénzügyi támogatás a 926/2011/EU végrehajtási rendeletben meghatározott támogatható költségek 100 %-át fedezi.
            
         
               (9)
            
            
               A közös agrárpolitika finanszírozásáról szóló, 2005. június 21-i 1290/2005/EK tanácsi rendelet (7) 3. cikke (2) bekezdésének a) pontja szerint az állatbetegségek felszámolását és az ellenük való védekezést célzó programokat (állat-egészségügyi intézkedések) az Európai Mezőgazdasági Garanciaalapból (EMGA) kell finanszírozni. Ezenkívül az említett rendelet 13. cikkének második bekezdése megállapítja, hogy megfelelően indokolt, kivételes esetekben az állat-egészségügyi kiadásokról szóló, 1990. június 26-i 90/424/EGK tanácsi határozat (8) hatálya alá tartozó intézkedésekkel és programokkal kapcsolatban a tagállamok és az EMGA-támogatásban részesülő kedvezményezettek adminisztratív és személyzettel kapcsolatos kiadásait az alapból térítik meg. Pénzügyi ellenőrzés céljából az 1290/2005/EK rendelet 9., 36. és 37. cikkét kell alkalmazni.
            
         
               (10)
            
            
               Az ebben a határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   (1)   A RIKILT (a Wageningeni Egyetem és Kutatóközpont részét képező Élelmiszerbiztonsági Intézetet) által 2011. szeptember 27-én benyújtott 2012-es munkaprogramot a Bizottság ezennel jóváhagyja.
   (2)   Az Unió pénzügyi támogatást nyújt a RIKILT-nek (a Wageningeni Egyetem és Kutatóközpont részét képező Élelmiszerbiztonsági Intézetet) maradékanyag-vizsgálatok elvégzése céljából. A laboratórium ellátja a 882/2004/EK rendelet VII. melléklete I. részének a 12. pontjának a) alpontjában meghatározott funkciókat és feladatokat.
   (3)   Az uniós pénzügyi támogatás az 926/2011/EU végrehajtási rendeletben előírtak szerint az intézet számára a munkaprogram végrehajtása során felmerülő támogatható költségek 100 %-a, és a 2012. január 1-jétőldecember 31-ig terjedő időszakra legfeljebb 470 000 EUR, melyből legfeljebb 25 000 EUR különíthető el a maradékanyag-vizsgálatokkal foglalkozó technikai munkaértekezlet szervezésére.
   2. cikk
   A határozat címzettje: RIKILT – a Wageningeni Egyetem és Kutatóközpont részét képező Élelmiszerbiztonsági Intézet, Akkermaalsbos 2, 123. épület, 6708 WB Wageningen, Hollandia.
   
      Kelt Brüsszelben, 2012. december 14-én.
      
         
            a Bizottság részéről
         
         Tonio BORG
         
            a Bizottság tagja
         
      
   
   
      (1)  HL L 155., 2009.6.18., 30. o.
   
      (2)  HL L 165., 2004.4.30., 1. o.
   
      (3)  HL L 248., 2002.9.16., 1. o.
   
      (4)  HL L 357., 2002.12.31., 1. o.
   
      (5)  HL L 241., 2011.9.17., 2. o.
   
      (6)  HL L 168., 2012.6.28., 24. o.
   
      (7)  HL L 209., 2005.8.11., 1. o.
   
      (8)  HL L 224., 1990.8.18., 19. o.